দুর্ঘটনার পরেই চেন্নাই উড়ে যান বিজয়, বাসভবনের বাইরে কড়া নিরাপত্তা

ওয়েবডেস্ক- ৩৯ জনের মর্মান্তিক মৃত্যুর ঘটনায় শোকের আবহ তামিলনাড়ুতে (TamilNadu)। অভিনেতা, রাজনীতিবিদ বিজয়ের সমাবেশ (Vijay Rally) ঘিরে এই বিশৃঙ্খলা তৈরি হয়। অভিযোগ, নির্দিষ্ট সময় না এসে, তার থেকে সাত ঘণ্টা সমাবেশে আসেন বিজয়। ফলে বিজয়কে একবার দেখার অপেক্ষায় ভিড় বাড়তে থাকে। ক্রমশ সেই সেই ভিড় মাত্রা ছাড়িয়ে যায়। প্রচারণার গাড়ির উপর থেকে ভাষণ দেওয়ার সময় ভিড়ের মধ্যে ধাক্কাধাক্কি থেকে হুড়োহুড়ি শুরু হয়ে যায়। বিজয় গাড়ির উপর থেকেই তাদের দিকে জলের বোতল ছুঁড়তে থাকেন। সেই জলের বোতল নিতে গিয়ে হুড়োহুড়ি পড়ে যায়। দমবন্ধ করা পরিস্থিতি তৈরি হয়। এদিকে এই ঘটনার পরে সংবাদমাধ্যমের মুখোমুখি না হয়ে

অভিনেতা, রাজনীতিবিদ ত্রিচি থেকে চেন্নাইয়ের উদ্দেশ্যে উড়ে যান। চেন্নাই পৌঁছে তিনি বলেন টিভিকে প্রধান এবং অভিনেতা বিজয় নিহতদের পরিবারের প্রতি সমবেদনা প্রকাশ করেছেন। “আমার হৃদয় ভেঙে গেছে; আমি অসহ্য, অবর্ণনীয় যন্ত্রণা এবং দুঃখে কাতর, যা ভাষায় প্রকাশ করা সম্ভব নয়,” তিনি তার প্রথম বিবৃতিতে বলেন। “কারুরে প্রাণ হারানো আমার প্রিয় ভাইবোনদের পরিবারের প্রতি আমি গভীর সমবেদনা এবং সহানুভূতি জানাই। হাসপাতালে চিকিৎসাধীনদের দ্রুত আরোগ্য কামনা করি।”

আরও পড়ুন- যারা দায়ী তাদের শাস্তি হবেই, ঘোষণা এম কে স্টালিনের

কারুরের একটি সমাবেশে পদদলিত হয়ে ৩৯ জন নিহত এবং প্রায় ১০০ জন আহত হওয়ার পর অভিনেতা-রাজনীতিবিদ বিজয়ের টিভিকে-র দুই বর্ষীয়ান নেতার বিরুদ্ধে খুনের অভিযোগ আনা হয়েছে।

কারুর টাউন পুলিশ পুলিশ টিভিকে-র করুর জেলা সম্পাদক মুথিয়াঝাগানের বিরুদ্ধে মামলা দায়ের করেছে, যিনি এই সমাবেশের আয়োজন করেছিলেন। দলের সাধারণ সম্পাদক এবং সেকেন্ড ইন কমান্ড হিসেবে পরিচিত হিসেবে পরিচিত আনন্দ ও টিভির যুগ্ম সম্পাদক নির্মল কুমার বিরুদ্ধে পৃথক এফআইআর দায়ের করেছে।

আনন্দ ছাড়াও, টিভিকে যুগ্ম সাধারণ সম্পাদক সিটি নির্মল কুমার, দলের করুর পশ্চিম জেলা সম্পাদক মাথিয়াঝাগান এবং আরও ৩ জনের নাম উল্লেখ করা হয়েছে।

পুলিশ সূত্রে খবর, ভেলিসামুপুরমে প্রচারণা অনুষ্ঠানের সময় নিয়ম লঙ্ঘনের অভিযোগে বিএনএসের ১০৯,১১০, ১২৫খ, ২২৩ ধারায় মামলাটি দায়ের করা হয়েছে।

দেখুন আরও খবর-